CELEX: 62009CN0066
Language: da
Date: 2009-02-16 00:00:00
Title: Sag C-66/09: Anmodning om præjudiciel afgørelse indgivet af Lietuvos Aukščiausiasis Teismas (Republikken Litauen) den 16. februar 2009 — Kirin Amgen, Inc. mod Lietuvos Respublikos valstybinis patentų biuras

18.4.2009   
            
            
               DA
            
            
               Den Europæiske Unions Tidende
            
            
               C 90/17
            
         Anmodning om præjudiciel afgørelse indgivet af Lietuvos Aukščiausiasis Teismas (Republikken Litauen) den 16. februar 2009 — Kirin Amgen, Inc. mod Lietuvos Respublikos valstybinis patentų biuras
   (Sag C-66/09)
   2009/C 90/27
   Processprog: litauisk
   
      Den forelæggende ret
   
   Lietuvos Aukščiausiasis Teismas
   
      Parter i hovedsagen
   
   
      Sagsøger: Kirin Amgen, Inc.
   
      Sagsøgt: Lietuvos Respublikos valstybinis patentų biuras
   
      Præjudicielle spørgsmål
   
   
               1)
            
            
               Skal det i artikel 19, stk. 2, i forordning nr. 1768/92 (1) omhandlede tidspunkt for denne forordnings ikrafttræden i forhold til Litauen forstås som datoen for dennes tiltrædelse af Den Europæiske Union?
            
         
               2)
            
            
               Hvis det første spørgsmål besvares bekræftende, hvad er da ved beregningen af fristen på seks måneder forholdet mellem artikel 19 og artikel 7 i forordning nr. 1768/92, og hvilken af disse artikler skal finde anvendelse i hovedsagen?
            
         
               3)
            
            
               Har en tilladelse til at markedsføre et produkt i Det Europæiske Fællesskab fået ubetinget retsvirkning i Republikken Litauen fra datoen for dennes tiltrædelse af Den Europæiske Union?
            
         
               4)
            
            
               Hvis det tredje spørgsmål besvares bekræftende, kan retsvirkningen af tilladelsen til markedsføring af produktet i forhold til artikel 3, litra b), i forordning nr. 1768/92 sidestilles med tilladelsens udstedelse?
            
         
      (1)  Rådets forordning (EØF) nr. 1768/92 af 18.6.1992 om indførelse af et supplerende beskyttelsescertifikat for lægemidler (EFT L 182, s. 1).